text: Det kunne have gået helt galt i Dianalund i nat, hvor der udbrød brand i en villa på Skulpturvej.
  Det skete lidt før klokken 3, hvor en brandalarm heldigvis vækkede både en kvinde og hendes to børn.
  Der var nemlig ild i huset, og brandvæsenet blev hurtigt tilkaldt, oplyser Sydsjællands og Lolland Falsters Politi.
  Huset er så godt som udbrændt, og politiets teknikere skal nu fastlægge brandårsagen.
  Men lykkeligvis kom ingen altså til skade - takket være brandalarmen.